మిస్టర్ పర్‌ఫెక్ట్
శ్రీ వెంకటేశ్వర క్రియేషన్స్ పతాకంపై దశరథ్ దర్శకత్వంలో దిల్ రాజు నిర్మించిన కుటుంబ కథాచిత్రం మిస్టర్ పర్‌ఫెక్ట్. జీవితంలో ఎదగాలంటే రాజీపడకూడదు అని బతికే ఒక యువకుడు తనవాళ్ళకోసం తన సిద్ధాంతాలను మార్చుకునే క్రమమే కథాంశంగా రూపోందిన ఈ సినిమాలో ప్రభాస్, కాజల్ అగర్వాల్, తాప్సీ, ప్రకాష్ రాజ్, నాజర్, మురళీమోహన్, కె.విశ్వనాథ్ తదితరులు నటించారు. దేవి శ్రీ ప్రసాద్ సంగీతం అందించిన ఈ సినిమా 21 ఏప్రిల్ 2011న విడుదలైంది. భారీ విజయాన్ని సాధించిన ఈ సినిమా నేటికీ ఈమధ్యకాలంలో వచ్చిన మంచి కుటుంబ కథాచిత్రంగా ప్రశంసలందుకోవడమే కాక 2011 ఉత్తమ కుటుంబ కథాచిత్రానికి బీ. నాగిరెడ్డి మెమోరియల్ అవార్డును అందుకున్న తొలి సినిమాగా అవతరించింది.
అనురాగ్ కశ్యప్
అనురాగ్ కశ్యప్ భారతీయ చిత్ర దర్శకుడు మరియు చిత్ర రచయిత. ఒక దర్శకునిగా వివాదాస్పదమైన మరియు పురస్కారాన్ని గెలుచుకున్న 1993 బొంబాయి బాంబు పేలుళ్లు గూర్చిన హిందీ చిత్రం "బ్లాక్ ఫ్రైడే" (2004), దాని తరువాత "నో స్మోకింగ్" (2007), "దేవ్ D" (2009) మరియు "గులాల్" (2009) చిత్రాలకు పేరుపొందారు. ఒక చిత్ర రచయితగా, ఆయన ఫిలింఫేర్ పురస్కారం-గెలుచుకున్న "సత్య" (1998) మరియు అకాడెమీ పురస్కారం కొరకు -ప్రతిపాదించబడిన కెనడియన్ చిత్రం "వాటర్" (2005)లకు స్క్రిప్టులను వ్రాశారు.